Trànsit | elCugatenc\nPer un error informàtic la data de l'article és incorrecta. Es va publicar el 21 de febrer del 2018.\nJaume Claret Muixart i Maria Noguer | A les 11 estem "sopant" un iogurt a la cuina de l'hostal, cansats, saturats i amb una ximpleria a sobre que ens fa riure per qualsevol cosa comentem el dia d'avui que es pot concloure amb poques hores de son, menjars desordenats i quatre pel·lícules on curiosament, tres d'elles ens presentaven escriptors com a protagonistes i temes comuns com la dificultat de crear i obrir camí en el món de l'art, la quarta, d'una directora catalana i coneguda nostra, Meritxell Colell, que ens ha presentat Con el viento.\nDovlatov Alex German Jr.\nNou del matí, ens trobem davant de la pantalla on el rus Alexey German ens presenta el seu nou treball de dues hores ambientat a una Rússia de l'URSS just després de posar fi a la segona guerra mundial. Donant-nos a conèixer un protagonista fred, desmotivat i perdut dins del món de l'escriptura, Sergei Dovlatov (Milan Maric) no acaba de trobar el seu lloc dins de l'època fosca en la qual es troba.\nEl film ens mostra la dificultat d'obrir-se un camí en un món on la competència i la pressió per buscar la perfecció de l'obra enfonsen el personatge durant la setmana més negra de la seva vida professional on tampoc ajuden els esdeveniments que passen en el seu entorn personal.\nTrànsit Christian Petzold\nFresca, emocionant i curiosa pel·lícula ens dóna llum a un personatge principal on la necessitat de fugir d'una Alemanya amb guerra el porta a Marsella. Allà comença una gran entrada i sortida de personatges (destacant la impecable Paula Beer) deixant un rastre al protagonista Georg (Franz Rogowski) que li faran sorgir el dubte de continuar la seva fugida cap a Mèxic o quedar-se en un lloc on ja ha generat el seu ambient.\nAdmirant el treball del director Christian Petzold que magistralment convida a escena dos ambients completament oposats on dins de ciutats actuals introdueix uns interiors i personatges que recorden els aires de la segona guerra mundial. Destacant el ritme variant com el d'una dansa, causa una intensa atenció cap a la història comparable amb la immersió d'un llibre que t'atrapa.\nEva Benoit Jacquot\nAra més que mai és moment que aquests directors amb una extensa filmografia, però que la seva època d'or ja ha passat i ara realitzen de tant en tant una pel·lícula amb intensions modernes, deixin pas als joves, que són qui porten la frescor i l'oportunitat de noves fronteres.\nAquesta afirmació és una generalització, però recau sobre casos com el director Benoit Jaquot que ha presentat a Berlín Eva, interpretat per la sempre excel·lent Isabelle Huppert i Gasparad Uillel que arriba a un bon nivell.\nPerò les interpretacions, marcades per la ombra del guió, no brillen gràcies a la penosa direcció del director francès, que intenta aportar modernisme en un tema prou vist els últims anys, curiosament en directors francesos que l'han treballat més dignament. El tema: la modificació de la femme fatale i la passió i el sexe com coses que et transporten a la profunditat més difícil de suportar.\nNo tan estranyament, la pel·lícula es referència, de forma massa evident, en films com la passada Elle, també amb Isabelle Huppert, de Paulh Verhoven, o l'última fase de la filmografia d'Olivier Assayas, sobretot l'ús del tren, com a element estètic. Però a diferència d'aquests films, Eva no transmet ni aporta res, sinó que es queda en la fredor que busca i la indiferència dels espectadors.\nCon el viento Meritxell Colell\nLa primera pel·lícula entre ficció, documental i dansa de Mertixell Colell és un cant a la reflexió gràcies el pas del temps en la calma del lloc on vas deixar les arrels.\nPer transmetre la tranquil·litat i el pensament produït per la memòria, però també la tensió i la distensió, la directora catalana s'ajuda amb el control del ritme, que s'accelera en certs conflictes o punts de canvi, i s'alenteix amb l'ajuda de les muntanyes, la plana de Burgos i Palència i les escenes de dansa, marcades per una llum expressiva i ofuscada, interpretades per la ballarina i ara actriu Mónica Garcia.\nEl paisatge salvatge i dur, no pas oníric, però si fascinant, s'acompanya constantment dels canvis de lluminositat i els vents que fan volar branques i fulles per explicar la història d'una ballarina professional que a causa de la mort del seu pare ha de marxar d'Argentina i tornar a la seva terra, d'on feia temps havia marxat, per tornar a conviure i relacionar-se amb la seva família, que tant temps fa que no veia.\nJa tornats de la Berlinale, l’Associació Jove de Cinema de Sant Cugat ens ofereix les cròniques més completes en format vídeo. Aquesta primera amb els films Isle of Dogs, Las Herederas, Damsel i Grass.


El Gremi es conjura per sortir reforçat de la crisi - L'Eco de Sitges\nL’Hotel MiM, el passat 20 de març, just quan va tancar per la crisi de la Covid-19\nEl Gremi d’Hostaleria de Sitges (GHS) fa una crida al sector i a les administracions per a afrontar el futur “amb orgull, unitat i solidaritat”. El president de l’entitat, Oskar Stöber, ha redactat una carta oberta en la qual destaca que, si hi ha l’esperit de treballar conjuntament, el sector turístic sitgetà pot sortir d’aquesta crisi “més reforçat” i tot. El GHS ha aprofitat que avui el Ple de l’Ajuntament portarà a aprovació definitiva el pressupost municipal del 2020 per exposar els seus arguments i empènyer el consistori a favor de mesures en suport dels sectors econòmics locals.\nStöber reconeix que la pandèmia del coronavirus ha fet aflorar “molts drames familiars” i, en el cas concret de l’hostaleria, ha “desbordat” les previsions del sector per a aquesta temporada. Establiments tancats, aplicacions d’ERTO, falta de liquiditat per a poder pagar sous, hipoteques i lloguers i inconcreció en les mesures que estan posant en marxa les administracions per tal d’ajudar els autònoms són alguns dels problemes amb què es troben els agremiats.\nLa restauració sitgetana està preocupada per un “futur incert”, en el qual preveuen una “crisi econòmica i de confiança” que farà recaure la salvació de la temporada turística en la presència de “visitants de proximitat”. El Gremi i el conjunt del sector turístic ja estan treballant en diverses accions de promoció turística per a tornar a situar Sitges al mapa després de la pandèmia de la Covid-19.


La Generalitat, disposada a posar diners per eliminar el pas a nivell de Flaçà – Girona A cop de post\nLa Generalitat, disposada a posar diners per eliminar el pas a nivell de Flaçà\n08/02/2016 ~ Raül Muxach\nLa Generalitat està disposada a pagar una part de la supressió del pas a nivell de Flaçà i desencallar aquest punt crític de la xarxa viària. Territori i Sostenibilitat i Adif han reanudat les negociacions per veure què rescaten del projecte inicial del 2008 valorat en uns 5 milions d’euros i que va de calaix en calaix.\nAmb aquests diners s’ha de fer un pas inferior a la via i s’ha de desviar un tram de la carretera que connecta Sant Joan de Mollet amb Flaçà per evitar que els cotxes hagin de fer cua esperant que passi el tren i s’aixequin les barreres.\nAixò, però, obligarà a expropiar i tirar a terra una casa. El secretari de Territori i Mobilitat, Ricard Font, diu que hi ha converses intenses des de fa mesos amb Adif en les que la Generalitat s’ha compromès a costejar les obres de la carretera.\nEs calcula que el cost que hauria d’assumir l’administració catalana ronda el milió i mig d’euros. La resta, uns 3 milions, els hauria de posar Adif, que també hauria d’assumir l’expropiació de la casa que ha d’anar a terra.\nPosted in Infrastructures\tAdifFlaçàpas a nivell\n‹ PreviousGirona 1 Nàstic 1 | Els 10 magnífics\nNext ›Tot el crowdfunding verd en un sol clic


Agenda dels esdeveniments de la demarcació de Lleida del 15 al 17 de novembre\nper Redacció divendres, 15 de novembre 2019 - 15:08h\n- CervisiaLleida obrirà les portes aquest divendres per onzena vegada, a partir de dos quarts de set de la tarda, amb els concerts gratuïts d'Alba Rock (20.30h) i Koers.\n- L'Auditori Municipal Enric Granados acull aquest diumenge, 17 de novembre, a les 19.00 hores, el tradicional Concert de Santa Cecília a càrrec de la Banda Municipal de Lleida, sota la direcció d'Amadeu Urrea. En la celebració de la patrona dels músics, la BML interpretarà 'Da Vinci: Art i Ciència'.\n- L'arrosseria Antoni Rúbies d'Artesa de Lleida acull la sisena edició dels Sopars de Maridatge amb Gintònics, denominat 6è Gin Pairing. Els plats de fusió i els combinats de ginebra i tònica Schweppes prèmium, són els protagonistes d'aquests sopars de les nits de divendres i dissabte de novembre.\n- Arriba la Fira 'Cuida't'. Fira de l'esport i la vida saludable', de Bellpuig, que se celebrarà els dies 16 i 17 de novembre.Una molt bona iniciativa per a la promoció de l'economia, el turisme i el territori, a la qual cal sumar la potenciació de la pràctica de l'esport i els hàbits saludables.\n- Tàrrega enllesteix els preparatius per celebrar la 27a edició del seu Cros Intercomarcal el diumenge 17 de novembre.\n- La Fundació Sorigué inicia aquest diumenge la seva nova temporada de tallers orientats a la família, en aquesta ocasió al voltant de l'exposició 'Mat Collishaw. The End of Innocence', mostra que ofereix una visió integral de la pertorbadora i captivadora obra de l'artista britànic Mat Collishaw.\n- Tot preparat per a la 10a Fira del Tast d'Almenar que se celebrarà a la sala polivalent del municipi els dies 16 i 17 de novembre.\n- Arriba el 4t Mercat del Trumfo i la Sal d'Òden que se celebrarà durant el matí del dia vinent 17 de novembre al Salí de Cambrils.\n- Ja està aquí la 22a Fira de l'Oli Verd de Maials que se celebrarà els dies 16 i 17 de novembre.\n- La celebració de la 27a Rodi Mitja Marató obligarà a fer diversos talls i desviaments de la circulació aquest diumenge a Lleida. La competició atlètica, que combina una cursa de 21 km amb una altra popular, d'uns 5 km, transcorrerà íntegrament pels carrers de la ciutat.\n- La primera caminada solidària 'Un milió de passes per l'Epilèpsia' es celebrarà aquest diumenge a Lleida, amb la finalitat de donar una major visibilitat a una de les malalties considerades invisibles però que pateixen 50 milions de persones arreu de món.\n- La botiga lleidatana de vestits de núvia i de festa, Booknovias, organitza el pròxim diumenge 17 de novembre la primera desfilada solidària a favor de l'AECC - Catalunya contra el Càncer de Lleida al Palau de Margalef.\n- Almacelles acull aquest pròxim dissabte 16 de novembre al Parc del Vilot una plantada d'arbres dirigida per l'ONG Osmon (Organització Social pel Món) (dedicada a la reforestació, neteja del planeta i conscienciació) i en col·laboració amb l'Institut Canigó i l'Ajuntament d'Almacelles.\n- El cicle de jazz a l'Espai Orfeó, continua aquest divendres dia 15 de novembre amb una jam session on la poesia serà un dels elements principals.\n- Arriba una nova edició del Correllengua al Palau d'Anglesola que se celebrarà aquest dissabte. És l'onzena edició consecutiva d'aquesta festa al Palau d'Anglesola, una jornada que reivindica l'ús de la llengua i la promoció de la cultura popular catalana.\n- Quatre dracs, un griu, una au fènix i, fins i tot, una quimera. Totes aquestes bèsties i més ballaran pels carrers de Cervera el pròxim dissabte 16 de novembre en la celebració de la gran festa del bestiari festiu: el Festivitas Bestiarum.\n- El Mercat del Vell de Balaguer és una iniciativa de l'associació Dona Pas que tindrà lloc aquest pròxim dissabte 16 de novembre i que pretén oferir un espai per a la venda d'objectes usats a particulars i entitats amb la finalitat de contribuir a donar una alternativa d'increment d'ingressos a les famílies que ho vulguin.\n- CurtÀneu, la Mostra Internacional de curtmetratges a les Valls d'Àneu (Pallars Sobirà) celebrarà la seva quarta edició del 15 al 17 de novembre amb la projecció d'una quarantena de films, la majoria reconeguts en festivals de referència com els Òscar, el Filmets Badalona Film Festival, el BCN Sports Film, el Mostremp i el Festival Internacional de Medi Ambient de Barcelona, entre d'altres.\nMés notícies de la categoria Agenda\nQue l'arribada del fred no aturi les ganes de gaudir del cap de setmana amb l'#agendaLleida!\nQui s'apunta a la FIRRA? La Fira de la Cervesa Artesana de les Borges!\nNoguera Garrigues Segrià Urgell\nUna informació molt interessant, i per poder gaudir, i tenir entreteniment i aprenentatge Gràcies


Manifest 25N - Dia Internacional de l'eliminació de la violència contra les dones | COCEMFE Barcelona\nCàpsules Entitats COCEMFE\nDona i discapacitat\nFederació Francesc Layret COCEMFE Barcelona\nENTITAT SENSE AFANY DE LUCRE QUE REPRESENTA EL SECTOR DE LA DISCAPACITAT FÍSICA I ORGÀNICA A LA PROVÍNCIA DE BARCELONA\nInici » Manifest 25N - Dia Internacional de l'eliminació de la violència contra les dones\nManifest 25N - Dia Internacional de l'eliminació de la violència contra les dones\nAvui, 25 de novembre, commemorem el Dia Internacional de l'eliminació de la violència contra les dones. Un any més, alcem la veu contra qualsevol mena d'agressió a les dones pel mer fet de ser-ho. Un any més, ens rebel·lem davant les violències que travessen tots els àmbits de les nostres vides. Aquest 2021 han estat assassinades 56 dones per les seves parelles o exparelles, segons dades de la Delegació del Govern contra la Violència de Gènere. No obstant això, s'han registrat 70 feminicidis i assassinats de dones a Espanya en 2021. Encara avui segueixen sense quantificar-se aquests 14 assassinats que no estan qualificats de violència de gènere en les estadístiques oficials. Avui també tenim presents les 21 persones menors d'edat que han quedat òrfenes a conseqüència d'un assassinat masclista. Així mateix, no ens oblidem que, segons xifres oficials, 5 persones menors han estat assassinades a mans dels seus pares, la qual cosa coneixem com a violència vicària.\nLa violència de gènere és una de les més greus violacions dels drets humans i llibertats fonamentals de les dones i les nenes en el món, encara existeixen grans llacunes en la sensibilització, informació i formació general sobre aquest tema, especialment en el cas de dones i nenes amb discapacitat.\nSegons dades recollides en l'Informe sobre la situació de les dones dels grups minoritaris a la Unió Europea (2003-2009), "gairebé el 80% de les dones amb discapacitat viu violència i té un risc quatre vegades major que la resta de dones de viure violència sexual".\nAtesos els resultats de l'Estudi Social i Laboral de les Dones amb Discapacitat a Espanya dut a terme per CEMUDIS durant el període de 2018 a 2020 el 27,4% de les dones amb discapacitat ha experimentat algun tipus de violència al llarg de la seva vida. Aquestes dades impliquen que una de cada quatre dones amb discapacitat ha passat per situacions de violència.\nLes dones amb discapacitat es troben en una situació de major discriminació: pel fet de ser dones i per tenir discapacitat, per l'entorn en el qual es desenvolupen, la seva ètnia, etc. A més, la prevalença de la violència és sempre major en dones amb discapacitat que en dones sense discapacitat.\nSegons la Macro enquesta sobre Dona, Discapacitat i Violència, duta a terme per la Delegació del Govern contra la Violència de Gènere i publicada en 2020, el 71% de les participants de l'enquesta va afirmar haver viscut violència de gènere en algun moment de la seva vida.\nEnguany es commemoren els deu anys de la creació del Conveni d'Istanbul, ratificat per Espanya l'any 2014, en el qual es reconeix que la violència contra les dones és una violació dels drets humans i que la igualtat entre dones i homes és un element clau per a la seva prevenció.\nNo volem perpetuar aquesta xacra els efectes de la qual esbiaixen la vida de milions de dones en el món.\nA les diferents formes de violència que s'exerceixen contra les dones al llarg del món, també s'uneixen circumstàncies que fan que la discriminació augmenti. Un dels grans reptes als quals s'enfronten les dones i nenes amb discapacitat és la bretxa digital. Seguint de nou l'Estudi Social i Laboral de les Dones amb Discapacitat a Espanya elaborat per CEMUDIS, el 5,4% de les dones amb discapacitat no té cap coneixement sobre les noves tecnologies mentre que el 40,6% d'aquestes dones diuen tenir el denominat coneixement d'"usuària".\nEn aquest sentit, és imprescindible una accessibilitat integral per a la plena inclusió de les dones i nenes amb discapacitat en la societat i invertir en l'alfabetització digital com a eina per a facilitar l'accés al coneixement i a l'exercici dels seus drets. D'igual manera, cal fomentar un ús segur de les noves tecnologies, que repercuteixi en un menor impacte de la violència digital, cada vegada més present. És urgent, per tant, pal·liar aquesta bretxa digital recentment accentuada per la pandèmia de la COVID-19.\nAixí mateix i d'acord amb l'Organització Mundial de la Salut, la pobresa pot augmentar el risc de discapacitat per malnutrició, falta d'accés a l'educació i atenció de salut o condicions insegures de treball, entre altres. A més, la discapacitat pot elevar el risc de pobresa derivada de la falta d'oportunitats d'accés a la formació, ocupació, de salaris més baixos i cost de vida més alt per la discapacitat. En aquest sentit, l'especial dificultat d'accés i d'un recorregut continuat dins del mercat laboral de les dones amb discapacitat, té efectes directes sobre la seva autonomia, la seva situació econòmica, molt visible per exemple en l'àmbit de les pensions.\nEl variable gènere aquí és indispensable per a entendre el diferent impacte i vulnerabilitat de les dones davant la pobresa i exclusió social. Els nivells d'activitat laboral i desocupació de les dones amb discapacitat són sensiblement inferiors als dels homes. A més, en els últims anys s'ha posat de manifest com els efectes de la crisi han tingut un biaix de gènere que ha accentuat la pobresa.\nLa taxa de pobresa extrema de les dones amb discapacitat a Espanya triplica a la de la resta de la població i és un 40% més alta que la dels homes amb discapacitat. Gairebé tres de cada quatre persones amb discapacitat sota el llindar de pobresa extrema són dones.\nPer tant, des de CEMUDIS, en representació de les nostres entitats: Federación de Asociaciones de Mujeres con Discapacidad en Andalucía, Asociación AMANIXER de Aragón, Asociación AMDAS La Fonte de Asturias, Asociación de mujeres con discapacidad de Palencia, Federación LUNA Castilla la Mancha, Asociación Dones no Estàndars de Barcelona, Asociación extremeña de mujeres con discapacidad, ACADAR Asociación de mulleres con discapacidad de Galicia, Asociación Más Mujer Murcia,\nEXIGIM que les institucions i els poders de l'Estat que ens representen treballin activament i de forma immediata per a:\nDotar a nenes i dones amb discapacitat dels recursos necessaris per a revertir les desigualtats.\nPromoure la recerca, recollir dades i recopilar estadístiques, especialment pel que concerneix les diferents formes de violència contra les dones i nenes amb discapacitat, així com fomentar les recerques sobre les causes, la naturalesa, la freqüència, la gravetat i les conseqüències d'aquesta violència, per poder poder analitzar si les mesures que s'estan aplicant són eficaces, i en cas de no ser així, adoptar noves altres que la impedeixin o reparin els seus efectes.\nIncorporar en la pròxima Macro enquesta sobre Dona, Discapacitat i Violència que realitzi la Delegació del Govern una mostra bastant significativa de dones amb discapacitat, per a així poder obtenir dades desagregades en relació amb el tipus de discapacitat, origen d'aquesta, conseqüències.\nFacilitar els mecanismes d'accés a la justícia a les dones i nenes amb discapacitat, així com als mecanismes necessaris per a la seva protecció i rescabalament just i eficaç pel mal ocasionat.\nIncorporar de manera urgent mesures per a la protecció social i sanitària de les dones i nenes amb discapacitat, així com per a la detecció i erradicació de tota situació de violència.\nPromoure programes i accions encaminades a empoderar les nenes i dones amb discapacitat.\nElaborar plans d'acció estatals per a promoure la protecció de la dona contra tota forma de violència i incloure les noves formes emergents en tots els territoris amb la finalitat de garantir el mateix nivell de protecció independentment del lloc de residència.\nPosar en marxa tots els processos necessaris, especialment en el sector de l'educació, per a modificar les pautes socials i culturals de comportament, així com eliminar els prejudicis i les pràctiques habituals o d'una altra índole basades en la idea de la inferioritat o la superioritat d'un dels sexes o en l'atribució de papers estereotipats, especialment quan es tracta de discapacitat\nGarantir el compliment de totes les accions i mesures recollides en el Pacte d'Estat contra la Violència, especialment les dirigides a la promoció de la figura de l'assistència personal en el cas de dones.\nReconèixer l'important paper que exerceixen les entitats socials que promouen el canvi social, secundant-les i dotant-les de recursos perquè puguin continuar amb la seva labor de denúncia, sensibilització i protecció de les dones víctimes de situacions de violència o en especials situacions de vulnerabilitat i de les dones amb discapacitat.\nEns defensarem juntes perquè volem viure lliures, tranquil·les i sense por.\nSímbol de la discapacitat orgànica\nTweets by CocemfeBCN\nCocemfe Barcelona - Federació Francesc Layret\nSeu postal: Carrer 60, nº 19 1er. 08040 Barcelona.\nTelf: 93 301 15 65\nDrets de còpia © 2021, COCEMFE Barcelona.


Hi va haver dos cops a Turquia? | marx21.net\nDe la mateixa manera que avui dia sovint s’utilitzen termes com “feixisme civil”, “feixisme militar”, “feixisme colonial”, “islamofeixisme” o “feixisme obert”, pel que fa als cops escoltem “cop civil”, “cop d’estat islàmic” o “cop de palau”.\nAquesta no és la realitat.\nUn cop d’estat és un procés militar. No es pot suavitzar. Els colpistes no es poden comparar als polítics que són objectiu dels cops, fins i tot si aquests polítics estan posant en pràctica les polítiques de dretes més despietades. Un cop militar no es pot comparar amb un règim parlamentari autoritari. La qüestió aquí és que un conflicte entre un parlament i un cop d’estat no és un conflicte entre poders equivalents. No importa com de dretes, no importa com de corruptes siguin els partits de govern, un parlament representa una democràcia i això no es pot comparar amb un cop militar.\nLa democràcia i el parlament com a plataforma per a la democràcia és l’expressió i la conquesta de la lluita de les oprimides i de la constant batalla per aconseguir drets des de baix. Si bé la lluita des de baix exerceix una pressió per minvar les limitacions a la democràcia, la dreta i la classe dominant burgesa, els partits racistes o de centre-dreta, i fins i tot els partits socialdemòcrates, pressionen per restringir la democràcia. L’amplitud de la lluita des de baix i la seva capacitat per fer permanents les seves conquestes, poden disminuir la pressió de la classe dominant. Però un cop militar és quelcom totalment diferent. Si el cop hagués triomfat, lluitar contra això hauria estat com lluitar amb els peus i les mans lligades, amb els ulls i la boca tapades.\nHi ha una diferència radical entre un espai polític en mans de les forces armades i un espai polític controlat pel poder guanyat en eleccions. Mentre que en aquest últim és possible guanyar-se les bases per obtenir victòries polítiques, fer servir l’astúcia per agafar avantatge amb la dinàmica social, aconseguir demandes concretes i guanyar, amb els militars en el poder, ells són capaços d’abolir la resistència de masses mitjançant la prohibició de les idees, les protestes, la llibertat d’expressió i d’organització en tots els espais. Implementarien una prohibició temporal de totes les organitzacions que seguissin lluitant per aconseguir drets.\nQuè significa això? Significa que el 15 de juliol el conflicte no va pivotar entre dos cops. El 15 de juliol, els colpistes van atacar persones que havien estat escollides mitjançant el vot popular, i encara que tinguin tendències autoritàries, estiguin forçant un sistema presidencial i desgastant les pràctiques democràtiques, el Parlament i els mecanismes democràtics han de ser protegits. Ells [els colpistes] van matar persones que van resistir al cop d’estat per fer complir la seva voluntat.\nAl que ens enfrontem no és a dos cops diferents.\nNomés un cop d’estat es va dur a terme el 15 de juliol. És molt important que aquest cop fos derrotat. És molt important tractar d’influir en el moviment que va derrotar al cop. És crucial oposar-se al cop, connectar amb les masses que van sortir contra el cop, avançar i organitzar els moviments que els afectaran amb tal de derrotar totalment els cops i resistir a les tendències autoritàries, per resistir a l’augment de les limitacions a la democràcia, per garantir una tornada al procés de pau, i per reduir el suport a les tendències autoritàries.\nAmb la finalitat d’evitar els cops d’estat, de prendre mesures radicals que canviïn totes les estructures del sistema educatiu, el context polític i l’Estat que produeix colpistes, hem de lluitar colze a colze contra cada cop d’estat. En aquesta lluita podem fer retrocedir les tendències autoritàries i l’estat d’emergència.\nŞenol Karakaş és militant del DSIP, organització germana de Marx21.net a Turquia\nEntrada anteriorBrexit: un giro histórico-mundialPróximo entradaIslamismo, izquierda y movilización en Marruecos


El Parc Natural dels Ports inicia el procés per a l’obtenció de la Carta Europea de Turisme Sostenible - Món Rural\nEl Parc Natural dels Ports inicia el procés per a l’obtenció de la Carta Europea de Turisme Sostenible\nProperament es faran les primeres trobades amb els agents clau del territori per abordar la primera fase\nPla general d'un tècnic del parc natural dels Ports inspeccionant un boix a la part baixa del massís dels Ports. Imatge del 5 d'octubre de 2020. (horitzontal)\n.- El Parc Natural dels Ports engega les primeres sessions de contacte i de presentació del procés de certificació de la Carta Europea de Turisme Sostenible (CETS) que atorga la Federació EUROPARC, segons informa el Departament de Territori i Sostenibilitat. Es tracta d’una metodologia de treball, una eina de planificació i gestió que suposa el treball conjunt d’un espai natural protegit i els agents turístics públics i privats del territori, per a planificar i garantir un futur viable i saludable per a les persones i per al seu entorn. Properament es faran les primeres trobades amb els agents clau del territori per abordar la primera fase.\nLa voluntat d’impulsar la CETS al Parc Natural dels Ports es va originar entre 2018 i 2019, durant un seguit de jornades participatives. Persones professionals i emprenedores locals van valorar positivament les possibilitats i beneficis del turisme sostenible com un dels motors de desenvolupament socioeconòmic a la zona.\nEn aquesta línia, la Junta Rectora del Parc, va aprovar l’11 de febrer passat l’inici d’aquesta línia d’acció, que es posa en marxa enguany amb el finançament del Departament de Territori i Sostenibilitat i la Diputació de Tarragona.\nInici de la primera fase\nEls principis bàsics que marca la CETS s’assoleixen de forma gradual i voluntària, d’acord amb les necessitats i objectius que es defineixen en cada espai natural, i en tres fases.\nEn la fase inicial, que ara comença, cal que l’espai natural protegit i els principals agents turístics estableixin una sèrie de mecanismes de participació que permetin elaborar de forma coordinada una diagnosi, una estratègia i un programa d’actuació. Un cop superada l’avaluació de tot plegat, EUROPARC certifica l’espai natural protegit com a espai CETS.\nL’objectiu del Parc Natural per al 2020 se centra a identificar els agents implicats, crear espais de contacte, facilitar el debat i difondre el coneixement d’aquesta metodologia de treball, per tal de deixar encaminada la primera fase. La coordinació d’aquesta primera etapa, anirà a càrrec de la cooperativa Trescatorze Divulgació i Territori.\nEntre els participants clau identificats hi ha, d’una banda, ajuntaments, consells comarcals, entitats, agents econòmics i acadèmics. De l’altra, hi ha projectes de dinamització territorial, empreses de turisme, empreses amb certificacions i altres particulars interessats a formar-ne part. S’hi han inclòs el gruix de professionals i empreses locals que ja havien mostrat interès per seguir treballant, dins el marc de la CETS, en la definició del model ecoturístic del parc.\nEn aquest context, fins a final d’any, s’organitzarà una ronda de contactes amb tots aquests agents, per tal de presentar-los la CETS, explicar el procediment d’adhesió i els beneficis que podrien revertir en l’espai natural protegit i en la població local que viu i treballa en el seu àmbit d’influència. Totes les reunions, entrevistes i xerrades informatives, presencials o telemàtiques, s’adequaran a les circumstàncies, restriccions i recomanacions sanitàries de cada moment.\nS’espera que cap a final d’any es pugui constituir un fòrum permanent i un grup de treball encarregats de dur a terme la primera fase de la CETS de forma concertada. Aquestes dues figures establiran els mecanismes de participació i elaboraran, durant el 2021, els documents de diagnosi, estratègia i pla d’acció que seran presentats finalment a EUROPARC.\nEspais acreditats a Catalunya\nLa Carta Europea de Turisme Sostenible (CETS) és una iniciativa de la Federació EUROPARC, xarxa professional d’espais naturals protegits de 40 països europeus. La CETS és més que un simple distintiu de qualitat i representa “una eina molt potent que reforça i augmenta la qualitat de l’espai natural com a destinació de turisme de natura”, segons Territori. Alhora, el mètode permet assolir aquesta fita treballant conjuntament amb tots els actors del territori.\nLa Carta, des de 1995, ha estat reconeguda per moltes organitzacions a escala europea i mundial. Actualment hi ha 104 àrees protegides a Europa acreditades amb la CETS, de les quals 27 són a l’estat espanyol.\nEl Parc Natural de la Zona Volcànica de la Garrota va ser el primer parc de l’Estat en obtenir la Carta, el 2001. A Catalunya, onze espais naturals han obtingut aquesta certificació; 150 empreses han estat acreditades en la Fase II i el delta de l’Ebre i la Garrotxa ja estan treballant en la tercera fase.\nEtiquetes: Parc Natural dels Ports\nEl cultiu de kiwi es provarà a la Ribera d'Ebre com a alternativa als presseguers, afectats per la sharka


VENDRE | Immobiliària El Hierro\ncasa » VENDRE\nSi vostè està interessat / da en vendre el seu immoble i vol que l'hi venguem, o que l'hi anunciem, o ambdues coses, si us plau, contacti amb nosaltres. Ens ponderem en contacte amb vostè el més aviat possible. L'informarem de com procedir, de quines són les nostres condicions, i tot sempre sense cap tipus de compromís; si no li satisfan completament les nostres condicions, no passa res. I si li semblen raonables i justes, començarem a treballar immediatament.\nPremi aquí per contactar amb nosaltres: [+info]\nAmpliar Llegeix més


Més al·legacions contra el projecte faraònic de Mútua de Terrassa - Created by pep valenzuela - In category: Moviments socials, Política / Societat, Serveis públics - Tagged with: al·legacions contra projecte Passarel·la, democràcia, mobilització, Mútua de Terrassa, sanitat pública, votar - malarrassa - El periòdic independent i gratuït de Terrassa\nYou are here: Home / Moviments socials / Política / Societat / Serveis públics / Més al·legacions contra el projecte faraònic de Mútua de Terrassa\nMés al·legacions contra el projecte faraònic de Mútua de Terrassa\nProtesta ciutadana contra les retallades davant de Mútua de Terrassa.\nLa Plataforma en Defensa de la Sanitat Pública presenta les seves al·legacions al projecte en marxa d’ampliació de la Mútua de Terrassa. En el text hi ha una denúncia clara de diversos aspectes: “Aquestes consideracions estan fetes des de la reflexió que es fan molts ciutadans i ciutadanes que en aquests moments i des de fa ja molt de temps són víctimes d’unes retallades dels seus Drets Socials, a costa de que empreses com Mútua de Terrassa i altres vagin augment els seus beneficis i el seu poder. Per tant és el mínim que poden plantejar davant una nova operació urbanística, preocupant, que ens recorda temps no massa llunyans, per les seves formes i els seus interrogants i que no te cap sentit en una societat que el que necessita ara, és, única i exclusivament inversions en benestar social que traduït a idioma popular, vol dir recuperar i garantir que cap ciutadà o ciutadana pateixi discriminacions per raons econòmiques, com el cas actual de la Sanitat i altres.”\n“Unes llistes d’espera a Terrassa que estan molt per sobre de la mitja de Catalunya. L’espera per la clínica del dolor és de més d’un any. Les visites de primària tarden molt sovint tres setmanes. Les visites per especialistes s’allarguen durant mesos. El servei de rehabilitació minva dia rere dia. Els amuntegaments a urgències son massa freqüents i sovint intolerables. S’estalvia amb restriccions horàries als ambulatoris durant l’estiu. L’atenció domiciliaria es clarament insuficient. I a part, des de fa quatre anys s’han rebaixat continuadament les condicions laborals del personal sanitari i el nombre de personal, cosa que també reverteix en l’atenció als malalts.” (…)\n“Des de fa més de cinquanta anys, la Mútua s’ha finançat amb diners públics i que amb aquests diners ha construït tot un imperi privat que s’engreixa a costa d’aquests diners públics i de l’esforç dels seus treballadors. Un entramat d’empreses privades, gestionades amb opacitat total.\nLa ciutadania no te cap control sobre com la Mútua gestiona el pressupost cedit per l’ICS per atendre a les necessitats del Serveis Sanitaris, oblidant-se de que es tracta de diner públic. I no podem assegurar si reverteix en l’atenció dels pacients o en la consolidació del propi holding.” (…)\nTexte íntegre de les al·legacions presentades:\nEls sota-signants, com a membres de la PLATAFORMA EN DEFENSA DE LA SANITAT PÚBLICA DE TERRASSA, presenten les següents Al·legacions al Projecte de Modificació puntual del Pla d’Ordenació Urbanística Municipal a l’àmbit de l’Hospital Universitari Mútua de Terrassa -Parc de Vallparadis (Amb la Passarel·la del Pont del Passeig, com a part substancial), aprovat pel Ple de l’Ajuntament de Terrassa, en sessió celebrada el dia 24 de juliol del present any, i que en aquest moment està en període d’Informació Pública.\nPrimer.– Just abans de les vacances d’estiu , i per la premsa local , els ciutadans de Terrassa s’assabenten de la noticia de primera plana on és celebra l’expansió de la Mútua de Terrassa amb una passarel·la que travessarà el Parc de Vallparadís i connectarà les noves dependències de Mútua de Terrassa, consultes externes, enfront de la casa Baumann. El diari informa que aquestes obres, amb un cost de 3 milions d’euros correran a càrrec de la Mútua de Terrassa.\nSegon.- Resulta que Mútua de Terrassa, amb un Conveni amb l’ICS molt important, (entitat privada que es finança amb diners públics amb una quantitat aproximada de 180 milions € anuals) amb la finalitat de prestar els serveis de la Sanitat Pública a un ampli sector de població de Terrassa i Comarca i que l’any 2011 presentava un ERO al·legant pèrdues previsibles, que afectava a mes de 800 treballadors i que a més a més està denunciada públicament, per a la ciutadania, degut a una realitat que ja no es pot amagar :\nUnes llistes d’espera a Terrassa que estan molt per sobre de la mitja de Catalunya. L’espera per la clínica del dolor és de més d’un any. Les visites de primària tarden molt sovint tres setmanes. Les visites per especialistes s’allarguen durant mesos. El servei de rehabilitació minva dia rere dia. Els amuntegaments a urgències son massa freqüents i sovint intolerables. S’estalvia amb restriccions horàries als ambulatoris durant l’estiu. L’atenció domiciliaria es clarament insuficient. I a part, des de fa quatre anys s’han rebaixat continuadament les condicions laborals del personal sanitari i el nombre de personal, cosa que també reverteix en l’atenció als malalts.\nDoncs desprès de tot això, se li accepta, i se li aplana al camí (modificació del POUM) a Mútua de Terrassa, perquè es gasti, com a mínim 3 milions d’euros, sense exigir-li cap mena de responsabilitat, per la seva opacitat i la seva gestió.\nTercer.- Estem davant d’un projecte d’una gran incongruència i amb moltes contradiccions, ja que es difícil entendre que, per una part, l’Ajuntament afavoreixi el negoci de la sanitat privada i, per l’altra, el 26 de juny d’aquest any mateix any, el grup parlamentari socialista entri un document al Parlament demanant explicacions, ratificant que Terrassa esta molt per sobre la mitja de Catalunya en quant a les llistes d’espera i d’altres mancances d’atenció sanitària. Igual que el grup d’ICV-EUiA. No s’entén que, per un cantó, el Ple de l’Ajuntament de Terrassa que aprovà, en el seu dia, una Resolució en contra de les llistes d’espera i que els grups que en el Parlament de Catalunya clamen contra les retallades i la privatització de la sanitat catalana, al nostre municipi, no es posin fermament contra un holding privat, modificant fins i tot el POUM per satisfer interessos aliens a la majoria de ciutadans-usuaris.\nQuart.-Des de fa més de cinquanta anys, la Mútua s’ha finançat amb diners públics i que amb aquests diners ha construït tot un imperi privat que s’engreixa a costa d’aquests diners públics i de l’esforç dels seus treballadors. Un entramat d’empreses privades, gestionades amb opacitat total.\nLa ciutadania no te cap control sobre com la Mútua gestiona el pressupost cedit per l’ICS per atendre a les necessitats del Serveis Sanitaris, oblidant-se de que es tracta de diner públic. I no podem assegurar si reverteix en l’atenció dels pacients o en la consolidació del propi holding.\nCinquè.- En tot moment, en la redacció del Projecte Urbanístic objecte d’aquestes al·legacions, es fa molt d’èmfasi, de forma sospitosa, en que es una obra que serà un referent “supramunicipal” en matèria d’accessibilitat, quan tots i totes sabem que l’accessibilitat no es un referent, si no un dret que tenen totes les persones i que per tant cada obra pública i privada que es faci, ho té que incloure com una necessitat bàsica .\nSisè.- També es fa referència a un suposat “interès general” de l’obra, al·legant una certa millora en els accessos a uns serveis (connectant l’estació de banda a banda??..) (però no és d’interès general també la qualitat d’aquests serveis i no que es vagi retallant en benefici d’una empresa “privada?). I com lliga aquest suposat “interès” general amb les paraules del President de la Mútua, la setmana passada, quan diu “.. que aquest es un projecte estratègic molt important per la seva empresa…”\nEn aquest sentit ens agradaria destacar el que diuen les lleis al respecte de “l’interès general”:\nComençant per a la pròpia Declaració Universal dels Drets Humans :\nArtículo 22 -Toda persona, como miembro de la sociedad, tiene derecho a la seguridad social, y a obtener, mediante el esfuerzo nacional y la cooperación internacional, habida cuenta de la organización y los recursos de cada Estado, la satisfacción de los derechos económicos, sociales y culturales, indispensables a su dignidad y al libre desarrollo de su personalidad.\nArtículo 30- Nada en esta Declaración podrá interpretarse en el sentido de que confiere derecho alguno al Estado, a un grupo o a una persona, para emprender y desarrollar actividades o realizar actos tendientes a la supresión de cualquiera de los derechos y libertades proclamados en esta Declaración.\nO el “Libro Verde de la Comisión, de 21 de mayo de 2003, sobre los servicios de interés general [COM (2003) 270 final – Diario Oficial C 76 de 25.3.2004].\nO la pròpia Constitució Espanyola :\nArtículo 103 CE1. La Administración Pública sirve con objetividad los intereses generales y actúa de acuerdo con los principios de eficacia, jerarquía, descentralización, desconcentración y coordinación, con sometimiento pleno a la Ley y al Derecho.\nArtículo 128 CE.Toda la riqueza del país en sus distintas formas y sea cual fuere su titularidad está subordinada al interés general.\nNomés com exemples… del que s’estableix quan parlem d’interès general.\nA més a més, si com posa el projecte és considera tan important pel conjunt de la ciutadania, perquè en el tex del Conveni Urbanístic és preveu una Comissió de Seguiment restringida a 3 representants de l’Ajuntament i 3 representants de Mútua? On estan les suposades creences en una Administració Pública realment democràtica i transparent?\nSetè.- L’obra afecta a una peça que és el popular Pont del Passeig, que és un element protegit d’acord amb el Pla Especial de Protecció del patrimoni Històric, Arquitectònic, Ambiental de Terrassa. Mútua de Terrassa ha demanat que li sigui concedit l’ús comú especial del domini públic afectat (art 56.2 i 59m del decret 336/1988 de 17 d’octubre. Reglament de Patrimoni dels Ens Locals. Aplicant-se l’Article 56, 2 RPEL d’una forma com a mínim discutible, fent una interpretació molt subjectiva del mateix, quan diu que defineix us comú especial quan es donin (circumstancies singulars de perillositat, intensitat d’us o d’altres…). I en aquest cas caldrà que ens donin més explicacions, ja que no hi veiem una concordança “directa”.\nTambé s’aplica l’Art. 93 de la Llei 33/2003 de 3 de novembre de patrimoni de les administracions publiques que diu que es pot acordar L’ATORGAMENT DIRECTE en els casos que preveu l’article 137.4 d’aquesta llei (circumstàncies excepcionals degudament justificades). Quines raons de pes són aquestes? Per tal d’interpretar-les així?\nVuitè.- L’Ajuntament situa l’operació urbanística sota l’epígraf de “Concessió administrativa demanial per 50 anys per l’ocupació com a us comú especial dels terrenys referits al projecte per a millora de connexions. De totes maneres aquesta figura sembla molt ficada en calçador dins de la Normativa vigent, tenint en compte que el que s’està provocant una ocupació de terrenys municipals qualificats d’espais lliures, Parcs Urbans, previstos al POUM, terrenys d’ús públic i de naturalesa de bens de domini públic d’ús general.\nArriba a ser tan sospitosa i preocupant la suposada “legalitat” d’aquest projecte que per exemple ens costa definir aspectes com aquest que preveu el redactat del projecte:\nD’acord a l’establert a l’article 93.4 de la Llei 33/2003 la present concessió no se subjecta a cànon doncs existeixi o no una utilitat econòmica pel concessionari, se li exigeixen condicions o contraprestacions que anul•len o el fan irrellevant.\nPensem que han de ser molt quantioses aquestes contraprestacions, que no sabem, ni veiem comptabilitzades, perquè obligui a l’Administració a condonar aquest cànon que estableix la llei!! Per retallar drets sanitaris se li exigeix algun cànon a la Mútua??\nNovè.- El Sr. Santi Vila conseller de la Generalitat, el Sr. Enric Ticó president de Ferrocarrils y el Sr. Josep Betriu president de Mútua de Terrassa van firmar el contracte de lloguer (14000 m2) fa només 4 dies. Un ciutadà mitjà es pregunta com és possible que l’Ajuntament presenti a aprovació del Ple 2 mesos abans un projecte d’aquestes característiques, sense haver signat el contracte de lloguer?? Preses? interessos ocults?\nDesè.- En la documentació de l’exposició pública apareixen de forma indistinta diferents noms d’empreses (Mútua de Terrassa, Mútua de Terrassa Mutualitat de Previsió Social, Fundació Vallparadis, Inmobiliaria Garcia Humet S.A., Hospital Universitari Mútua de Terrassa…), tots i totes sabem de la gran quantitat d’empreses que formen el holding Mútua (creixent dia a dia), i de la seva “opacitat”, però de cara a un projecte d’aquesta complexitat caldria que quedés molt més clar i transparent, a quina empresa privada, en concret, pretén beneficiar l’Ajuntament de Terrassa?\nOnzè.– Aquestes consideracions estan fetes des de la reflexió que es fan molts ciutadans i ciutadanes que en aquests moments i des de fa ja molt de temps són víctimes d’unes retallades dels seus Drets Socials, a costa de que empreses com Mútua de Terrassa i altres vagin augment els seus beneficis i el seu poder. Per tant és el mínim que poden plantejar davant una nova operació urbanística, preocupant, que ens recorda temps no massa llunyans, per les seves formes i els seus interrogants i que no te cap sentit en una societat que el que necessita ara, és, única i exclusivament inversions en benestar social que traduït a idioma popular, vol dir recuperar i garantir que cap ciutadà o ciutadana pateixi discriminacions per raons econòmiques, com el cas actual de la Sanitat i altres.\nPer tot això presentem les següents al·legacions :\nPRIMERA.– L’alcalde de la ciutat el senyor Ballart defineix aquest projecte com a “projecte de ciutat i de país”. Si així ho considera i realment hi ha un “interès general real” i con que el que estan en joc son molts diners (3 milions d’euros més el que costi el projecte de reforma de l’estació del FGCC per fer-hi Urgències, que encara no es coneix, més l’ús de bens d’us públic..) i donades les circumstàncies actuals de precarietat i pobresa en la que viuen molts ciutadans, que es posi en tot cas el projecte a votació dels ciutadans i ciutadanes (mitjançant consulta o referèndum) i que sigui el poble que “democràticament” ho decideixi (no és aquest la cultura que vol transmetre l’Ajuntament i els seus projectes de participació ciutadana com “Àgora”?)\nSEGONA.– Si no fos així, que es retiri totalment aquest projecte, per dubtosa legalitat i per total incoherència amb la situació social i econòmica i social de molta gent. Falta greument a la ètica i a la moral que en aquests moments de canvi social, polític i econòmic són més necessaris que mai.\nTERCERA .- I de passada estaria bé, com a projecte de ciutat i pensant realment amb els ciutadans i ciutadanes, que l’Ajuntament sigui coherent amb el que de paraula ha defensat i exigeixi a Mútua de Terrassa :\n-Total transparència en la seva gestió. Com s’administra el pressupost per sanitat?\n-Com s’organitza el holding Mútua? quines empreses tenen relació directa amb Terrassa i com se’n beneficia? I que pensa fer de cara al futur (per exemple a amb l’antic Hotel Vapor Ventallò..?\n-Com pensa Mútua, augmentar el Pressupost i els recursos per tal de millorar les deficiències que es produeixen en el seus serveis sanitaris?\n[Xavi J. Prunera] La Corona


El cadet-juvenil femení del Terlenka debutarà enguany en futbol 11\nEl Club Barcelonista Terlenka enceta una nova temporada de la secció femenina. Aquesta serà la quarta temporada que el club pratenc té equips de futbol base femenins. En el curs 2020-2021 el Terlenka tindrà equip cadet-juvenil que representarà el debut en futbol 11 en la secció femenina.\nEl PSC del Prat reivindica el seu paper al govern municipal\nEl PSC del Prat ha reivindicat el seu paper com a soci de govern a l’Ajuntament del Prat. Ha estat en un acte al Cèntric sota el lema «Movem El Prat» on l’agrupació municipal s’ha trobat amb simpatitzants i ciutadania. El seu portaveu i primer tinent d’alcalde, Juan Pedro Pérez, treu pit sobre la gestió en àrees destacades al consistori com el Desenvolupament Econòmic o la Salut Pública.\nL’alumnat de 5è del Prat s’introdueix en el món dels esports nàutics gràcies al programa ‘Esport Blau Escolar’\nHa arrencat un nou curs del programa Esport Blau Escolar. Es tracta d’un projecte educo-esportiu promogut per la Federació Catalana de Vela amb la voluntat d’acostar els esports nàutics a l’alumnat de cinquè de primària d’escoles de tot el litoral català. Esport Blau Escolar, que rep la col·laboració de la Secretaria General de l’Esport de la Generalitat, busca introduir els esports al mar dins del programa educatius dels Centres. L’alumnat de cinquè, durant tres mesos, substitueix les classes d’Educació Física per Esports nàutics i es desplacen del centre al medi natural. Al Prat hi participen, de moment, tres centres educatius, l’Escola Jacint Verdaguer, l’Escola del Parc i la Josep Tarradellas.


Setmanari Punt TIC núm. 410\nDilluns, 25 de juliol 2011\nVoleu presentar una experiència educativa a l'INNED2?\nEl II Simposi d'Innovació Educativa INNED2 tindrà lloc el 25 i 26 de novembre, a Barcelona. Fins a l'11 de setembre s'hi podrà presentar la documentació per tal de poder participar-hi explicant una experiència educativa. INNED2 serà una trobada participativa i dinàmica on poder compartir i viure les diferents experiències innovadores, amb ponents convidats però també amb espais per a l'intercanvi.\nEn el decurs d'aquest any 2011, s'han publicat a la plana web PuntTIC.cat un total de 28 vídeos sobre temàtiques diferents sempre relacionades amb les TIC i les activitats que es realitzen als punts arreu de Catalunya. Aquests reportatges han estat afegits en blocs i pàgines web i també compartits amb altres usuaris a través de xarxes com Twitter o Facebook. Us oferim una selecció de vídeo perquè els pugueu gaudir durant l'estiu.\nEl Servei d'Ocupació de Catalunya (SOC) posa en marxa el programa CerTIC, que ofereix una cinquantena de cursos semipresencials de formació i certificació en TIC, adreçats principalment a persones treballadores en situació d'atur. Té l'objectiu de formar en el marc de les TIC a través de programes i currículums oficials dissenyats per organitzacions referents d'aquest sector.\nAquesta és la proposta que fa el Punt TIC de la Garrotxa Telejet als veïns i veïnes d'Olot i dels voltants: aprofitar l'estiu per aprendre a crear i administrar blocs amb WordPress. Es tracta d'un curs de 12 hores de durada, que es realitzarà del 22 d'agost al 2 de setembre, els dilluns, dimecres i divendres.\nL'Òmnia de Vilallonga del Camp va al casal de la gent gran cada dijous\nA partir del mes de juliol, l'Òmnia de Vilallonga del Camp engega un nou projecte relacionat amb la gent gran. Cada dijous, de 18:00 a 19:30 hores, el punt es desplaçarà al casal d'avis per fer activitats, donant a conèixer les noves tecnologies a la gent gran.\nLa 4a edició de l'Ebre LAN Party s'ha celebrat a Santa Bàrbara\nEl Punt TIC Santa Bàrbara i l'associació ATICTES (Amics i Amigues de les Tecnologies de la Informació i la Comunicació) han organitzat els dies 23 i 24 de juliol la quarta edició de l'Ebre LAN Party.\nRecicla't durant l'estiu, a l'Òmnia de la Seu d'Urgell!\nCom cada any, durant el mes d'agost, a l'Òmnia de la Seu d'Urgell impartiran els tallers d'informàtica dins del Pla comarcal d'immigració. Aquest any han programat dos tallers: "Connecta't! Iniciació a la informàtica" de l'1 al 12 d’agost; i "Connecta't! II Fulls de càlcul" del 16 al 31 d’agost.\nAlguns dinamitzadors i dinamitzadores heu emprat el Curs bàsic d'ús del certificat digital per tal d'ajudar la ciutadania en el procés d'obtenció i instal·lació del certificat. L'Oficina Tècnica de la Xarxa Punt TIC està fent una avaluació d'aquesta formació i vol saber quina valoració en feu!\nOferta de treball: dinamitzador/a d'Òmnia\nA través del web hacesfalta.org, es recullen currículums per a l'oferta de treball de dinamitzador/a del Punt Òmnia Tria de la Fundació Comtal.\nSignen un acord per crear el Consell TIC de Catalunya\nCatorze entitats del sector TIC i la Generalitat han signat un acord per crear el Consell TIC de Catalunya, un òrgan que assessorarà el Govern en matèria de polítiques de Telecomunicacions i Societat de la Informació. Les entitats signants són col·legis professionals, centres tecnològics, universitats, associacions empresarials i professionals.\nLiving Labs Summer School, al Citilab-Cornellà\nSota el lema "Pots aprendre a innovar a través dels Living Labs", el Citilab acollirà entre el 29 d'agost i el 2 de setembre, la segona edició del Living Labs Summer School. Serà un punt de trobada on representants de diversos living labs d'arreu d'Europa compartiran experiències i punts de vista. La inscripció ja és oberta.\nPublicaciones Altaria està editant llibres amb continguts formatius basats en els continguts competencials de l'ACTIC. Ara per ara, estan disponibles els llibres del nivell mitjà i avançat. L'objectiu és que els llibres siguin un instrument útil per a les persones que aspirin a obtenir el certificat acreditatiu i, en general, per a tothom que vulgui millorar la seva formació digital.\nL'eina cvgram.me crea presentacions visuals del currículum a partir de les dades extretes del nostre perfil d'usuari de LinkedIN. Posteriorment, podem afegir-hi especialitats, destacar habilitats i afegir-hi objectius professionals.\nII Living Lab Summer School: Tindrà lloc del 29 d'agost al 2 de setembre, a Cornellà. [+info]\nII Simposi INNED2: Tindrà lloc el 25 i 26 de novembre, a Barcelona. [+info]


Retiren un líquid de lents de contacte que pot danyar els ulls - Diari de Girona\nRetiren un líquid de lents de contacte que pot danyar els ulls\nSanitat ha tret del mercat el producte EasySept Hydro Plus per precaució\n18.01.2017 | 07:21\nL'Agència Espanyola de Medicaments i Productes Sanitaris (AEMPS) ha informat de la retirada del mercat de tots els lots d'un líquid de neteja i desinfecció de lents de contacte, el EasySept Hydro Plus, codi de formulació BL-3100-EZS05, perquè pot afectar la salut dels ulls.\nEn una nota al seu web, la Aemps assenyala que, d'acord amb la informació facilitada per l'empresa Bausch & Lomb, a la qual pertany el producte, les proves internes han mostrat que, en el transcurs dels 35 usos recomanats del estoig, en ocasions es detectava peròxid residual en aquest, que estava per sobre de les notificacions.\nLa Aemps, dependent del Ministeri de Sanitat, subratlla que si el peròxid residual està per sobre de les especificacions "l'usuari del producte podria experimentar símptomes temporals en els ulls com cremor, irritació, ulls vermells i en circumstàncies excepcionals altres conseqüències més serioses per a la salut ".\nSegons la notificació de l'Agència, l'empresa ha enviat una nota d'avís per informar del problema detectat i de la retirada als distribuïdors i als centres i establiments que disposen del producte, en la qual s'inclou les recomanacions i accions a seguir per procedir a la seva retirada.\nA més, l'empresa ha declarat a la Aemps que no ha rebut reclamacions o incidents relacionats amb aquest problema a Espanya.\nSanitat ha recomanat als pacients que tinguin aquesta solució de neteja i desinfecció de lents de contacte que deixin d'utilitzar-la i la rebutgin.\nAls distribuïdors i establiments de venda que disposin d'aquest producte, els insta a retirar de la venda i tornar-lo a l'empresa que es la va subministrar.\nI als professionals sanitaris els demana que si tenen alguna unitat no la lliurin a pacients i la retornin a l'empresa subministradora, i que si ja l'han lliurat a algun d'ells, comparteixi aquesta informació perquè el deixin d'utilitzar i es desfacin de ell.


Hamaca niu infantil per a exteriors | Jugaia\nAquesta hamaca per penjar de colors pensada per infants és idònia per a gaudir en l'exterior.\nEl seu teixit outdoor (50% polièster i 50% polipropilè) fa que l'hamaca sigui ideal per a penjar al jardí o el balcó. Gràcies a la seva xarxa, es manté airejada quan pugen les temperatures. A més, aquest material és resistent al clima i d'assecat ràpid, pel que es pot mullar!\nD'altra banda, en ser més gran que les hamaques niu convencionals, facilita el moviment del nen o la nena en el seu interior. També té un coixí de polièster extraïble en la base perquè sigui més còmoda i confortable.\nInclou tot el sistema d'ancoratge necessari per a penjar-la.\nCategoria : Aire lliure i activitat física\nQuè necessito saber de l\nL'hamaca és segura? Quin és el pes màxim que resisteix?\nL'hamaca per penjar és totalment segura. Els seus components compten amb la certificació alemanya TÜV Rheinland. El pes màxim que aguanta són 80 kg.\nÉs apta per a l'exterior?\nAquesta hamaca amb forma de gota està feta amb un material resistent al clima, dissenyat especialment per al seu ús en espais exteriors: altes temperatures, pluja, sol directe… Aquest teixit pot amb tot!\nOn puc penjar l'hamaca niu? Què necessito?\nPer a penjar l'hamaca d'exterior tan sols necessites triar on vols posar-la, fer els forats, col·locar l'ancoratge i muntar-la.\nRecomanem que triïs un espai amb un sostre resistent (mínim 4’5 cm de profunditat) o una biga robusta (mínim 8’5 cm de profunditat) per a garantir la seguretat. Tots els materials de muntatge vénen inclosos! (Excepte el trepant, clar :) )\nHamaca niu extra gran, gaudeix-la fora de casa!\nNo hi ha res que ens agradi més que una bona migdiada al jardí!\nFeta amb teixit transpirable i impermeable, aquesta hamaca amb forma de gota és perfecta perquè els nens i les nenes descansin a l'aire lliure. També poden jugar, balancejar-se, llegir un conte, relaxar-se… Fins i tot gronxar-se sota la pluja!\nIdeal per a infants entre 3 i 12 anys, l'hamaca niu extra gran farà que gaudeixin de bons moments en l'exterior, faci sol, troni o nevi… Aquesta hamaca per a nens ho aguanta tot!


Restaurant Restaurante - Chez Cocó restaurantChezcoco\nDesprés de l’experiència de Casa Paloma ens venia de gust endinsar-nos en el meravellós i enigmàtic món de les aus, utilitzant com a fil conductor les mítiques brasseries franceses …\nPer això, hem recreat una zona de rostits ‘à la broche’, on tota classe d’aus i viandes donen voltes a l’espera de ser l’escollida pel comensal. A partir d’aquí, comença la màgica litúrgia del trinxat a la vista del client, pota … o pit ..?\nUna de les condicionants més interessants del Restaurant és la cuina a peu de carrer que ocupa 2 dels 3 buits de façana. Hem agafat elements de les cuines tradicionals Toscanas i Provençals rescatant mosaics artesanals, olles de coure i terres de escaquer en fang donant-li una atmosfera actual i sofisticada.\nEns ha agradat molt la idea d’un Restaurant on la impressió que el client entra per la cuina i veu el que aquí es cou que les coses no tenen perquè tenir un ordre establert. Què importa que va ser primer l’ou o la gallina quan l’important és el pollastre?\nDe Dilluns a Diumenge de 10h a 24h.\nCuina: 13.00 a 16.00 i de 20.00 a 23.00.


Visita d'una delegació d'educadors marroquins al Penedès\nUna delegació formada per quatre educadors l'Al Hoceima (Marroc) ha visitat el Penedès del 10 al 14 d'abril, convidats per EqualMón dins el programa d'Intercanvi d'experiències educatives entre el Penedès i la Província d'Al Hoceima amb l'associació marroquina AFFA-Rif.\nLa visita formava part del programa d'inserció de la formació sobre drets humans a les escoles i centres de secundària d'Al Hoceima, amb una atenció especial sobre la igualtat entre dones i homes, dret a la participació i lluita contra la violència. Durant la seva estada al Penedès, la delegació va visitar els instituts vilafranquins Milà i Fontanals i Eugeni d'Ors i va participar en actes relacionals amb la defensa dels drets humans en el marc de l'edició de Primavera de Ciutats Defensores dels Drets Humans en la qual Vilafranca del Penedès va participar dintre de la primera quinzena d’abril, juntament amb Caldes de Montbui, Cornellà de Llobregat, Mataró, Mollet del Vallès, Reus, Rubí, Sabadell, Sant Feliu de Llobregat i Vilanova i la Geltrú.\nEls integrants de la delegació del Rif també van visitar l'Ajuntament de Sant Sadurní d'Anoia, on van ser rebuts per l'alcalde de la vila i diversos regidors, i també per membres de la Comissió de Solidaritat del municipi.\nDurant la seva estada al Penedès, també van fer una xerrada-col·loqui sobre el tema Educació i drets humans sobre l'experiència dels Clubs de Drets Humans en centres educatius públics de Primària i Secundària de la província marroquina d'Al Hoceima.\nAssemblea general de socis d'EqualMón el 4 de maig\nLa Junta d'EqualMón ha convocat l'assemblea general ordinària de socis i sòcies per al divendres 4 de maig a les 19.00 hores. La reunió se celebrarà a l'equipament cívic municipal de l'Escorxador de Vilafranca del Penedès.\nEn acabar, socis, simpatitzants, amics i tota persona interessada en temes de cooperació i solidaritat podran compartir una estona de diàleg distès sobre el dia a dia de l'àmbit de la cooperació i la solidaritat.\nLa importància de reivindicar, un any més aquest 2018, el Dia Internacional de la Dona\nPoques vegades tenim al davant fets i moments que facin palès d'una forma rotunda la necessitat de denunciar situacions de desigualtat de les persones i de col·lectius, de denunciar el greuge i fins i tot l'agressió, com les que actualment estan davant els nostres ulls o es fan sentir a les nostres orelles. Per això, cal recordar que en la commemoració d'aquest 8 de març, Dia Internacional de la Dona, conflueixen denúncies d'abast planetari, com el Me too que ha nascut en la fàbrica de somnis de Hollywood o la reacció que a l'Estat espanyol i a Catalunya ha pres la Vaga feminista, una convocatòria impulsada per la Comissió 8 de Març, integrada per diversos col·lectius i que compta amb el suport del moviment sindical, amb diversos graus d'intensitat.\nEl Dia Internacional de la Dona és una commemoració que recorda que la meitat de la població mundial viu de forma generalitzada sotmesa a unes condicions socials i econòmiques que es perpetuen. Unes, estrelles del cinema i del món mediàtic, han tingut finalment la valentia d'utilitzar els altaveus de la fama i la popularitat per denunciar les agressions que pateixen. En altres casos, els greuges es fan clamorosos, com quan el mateix president del govern espanyol Mariano Rajoy diu que "no nos metamos en eso", en referència a les desigualtats salarials entre dones i homes a les empreses. Quan un governant presumptament democràtic diu que és millor no posar-se en aquests temes, la reivindicació del 8 de març queda encara més justificada.\nI això passa en el que diem Primer Món. Per aquests motius, ens cal fer atenció i també fer pressió a les persones i institucions que tenen els mitjans per actuar davant de situacions flagrants. Per atendre les dones que pateixen la xacra de ser refugiades i que massa sovint són víctimes dues vegades per aquesta causa, o les que no han gosat fer el pas de fugir de la situació d'opressió en què viuen ni poden capgirar-la i pateixen condicions de violència i de submissió contra la seva voluntat.\nLes ONG que treballem per combatre les desigualtats i fomentar el respecte també ens sentim concernides i hem hagut d'assistir, avergonyides, als escàndols d'abusos comesos per integrants d'equips de missions humanitàries. El Primer Món ha tornat a situar de forma descarada el poder com a valor suprem i està arraconant el respecte dels drets humans, una de les fites més importants aconseguides a la segona meitat del Segle XX. Les dones són la primera víctima d'aquest escenari de destrucció de valors. Per això és tan important reivindicar el respecte als altres i a les altres, i educar-lo.


El CPNL, l’IEC i COMRàdio col·laboren en la celebració de l’Any de la Paraula Viva «\nEl CPNL, l’IEC i COMRàdio col·laboren en la celebració de l’Any de la Paraula Viva\nAquest mes de gener, en el marc de la celebració de l’Any de la Paraula Viva, organitzada per la Secció Filològica de l’IEC, el programa Extraradi, de COMRàdio, comença a emetre uns espais radiofònics sobre topònims de Catalunya.\nCada dilluns a les 17.05 h es parlarà de diversos aspectes curiosos de la toponímia catalana. Aquesta primera setmana, el protagonisme és per al municipi ceretà d’Alp i d’altres topònims “en blanc i negre” (com Montblanc o Montnegre), i el dia 16, el fil conductor serà Cantallops (Alt Empordà).\nEls espais emesos es posaran a disposició de les ràdios locals que vulguin emetre’ls a través de la Sindicada, la plataforma d’intercanvi de continguts i coneixements radiofònics de COMRàdio, i a disposició de tothom qui vulgui sentir-los o fer-hi comentaris al bloc del programa Extraradi.\nEl projecte sorgeix de la col·laboració de COMRàdio amb el Consorci per a la Normalització Lingüística i l’Oficina d’Onomàstica de l’Institut d’Estudis Catalans, dues institucions membres de la Comissió de Toponímia de Catalunya.


Preacord a Seat per signar el nou conveni col·lectiu\nEls sindicats majoritaris i la direcció de Seat han arribat a un preacord sobre el XIX conveni col·lectiu de l'automobilística, que tindrà vigència entre 2016 i 2020, i es preveu que l'acte de signatura del conveni sigui dilluns que ve després de la ratificació per part dels afiliats, segons han informat fonts sindicals.\nUGT ha convocat una assemblea d'afiliats aquest dissabte a la seu del sindicat a la Rambla de Barcelona i els afiliats de CCOO votaran el text en una consulta que començarà la matinada d'aquest divendres i acabarà a la tarda.\nEls dos sindicats esperen un resultat positiu i poder formalitzar l'acord el dilluns, un extrem que l'empresa no ha confirmat, tot i que ha assegurat que la signatura del conveni "està més a prop".\nEl president del comitè d'empresa, Matías Carnero (UGT), ha destacat que es tracta d'un conveni "equilibrat i que millora substancialment l'anterior", i assegura que qualsevol mesura de flexibilitat haurà de ser pactada prèviament amb els sindicats.\nAixí mateix, ha remarcat que s'ha incrementat en més de 40 milions d'euros la massa salarial en comparació amb el conveni anterior i que "no s'ha perdut cap benefici social ni econòmic dels adquirits".\nL'increment de la massa salarial es deu a diverses mesures de retribució, com una paga de beneficis en funció del resultat operatiu anual --oscila entre el 2%, que equival a 150 euros per treballador, i el 8%, amb un màxim de 1.300 euros per treballador--, i un increment salarial del 0,25% en tots els conceptes i en cada un dels anys de vigència.\nA més, tots els treballadors rebran un pagament de 300 euros per la signatura del conveni i també es consolida en les taules salarials l'anomenada 'Lletra E', que suposa un pagament anual d'aproximadament 1.500 euros quan s'assoleixen els 30 anys d'antiguitat.\nEl secretari general de la secció sindical de CCOO a Seat, Rafael Guerrero, ha valorat que el més important del conveni és que garanteix el desenvolupament del pla industrial i, per tant, l'ocupació, i també ha destacat la paga de beneficis, perquè suposa que tots els treballadors puguin participar dels bons resultats de la companyia.\nGuerrero també ha ressaltat com a novetat destacable el punt que estableix que les empreses proveïdores hauran d'aplicar el conveni sectorial que correspongui, per evitar que puguin concursar empreses amb pitjors condicions laborals que les que marca el conveni del seu sector.


L’Agència Europea per a la Seguretat i la Salut en el Treball impulsa una campanya de sensibilització a escala europea sobre substàncies perilloses | UGT Catalunya\nL’Agència Europea per a la Seguretat i la Salut en el Treball impulsa una campanya de sensibilització a escala europea sobre substàncies perilloses\nPublicat el 15 Octubre, 2018\nLes substàncies perilloses segueixen comportant riscos per a la seguretat i la salut dels treballadors europeus. El principal objectiu de la nova campanya “Treballs saludables: alerta davant de substàncies perilloses” és augmentar la sensibilització sobre la necessitat d’eliminar l’exposició a aquestes substàncies, i de prevenir els riscos que presenten quan això no sigui possible.\nLa nova campanya té per objecte promoure tècniques per a la prevenció adequada dels riscos que presenten les substàncies perilloses en el lloc de treball, com l’avaluació de riscos, l’eliminació i la substitució, mitjançant la difusió d’eines pràctiques i estudis de casos. També se centra en grups de treballadors que corren més risc.\nEls cinc objectius principals de la campanya són:\nAugmentar la sensibilització sobre la importància de prevenir els riscos que presenten les substàncies perilloses en els llocs de treball a Europa;\nFomentar l’avaluació, l’eliminació i la substitució de riscos mitjançant la provisió d’eines pràctiques i exemples de bones pràctiques;\nRedoblar la sensibilització sobre els riscos relacionats amb l’exposició a agents carcinògens, mitjançant el suport a l’intercanvi de bones pràctiques;\nAdreçar-se a grups de treballadors amb necessitats concretes i alts nivells de risc, oferint-los informació a la seva mida i exemples de bones pràctiques; i\nAugmentar el coneixement sobre els avenços en matèria de polítiques i legislació, mitjançant l’explicació senzilla de la legislació i les directrius vigents.\nEn el marc d’aquesta campanya, el Centre Nacional de Condicions de Treball organitza una jornada tècnica de l’INSST a Barcelona el proper 24 d’octubre, amb el títol: “Alerta frente a sustancias peligrosas. Seguridad, salud y sostenibilidad”, que comptarà amb la participació d’experts europeus i del nostre país i la participació de la UGT de Catalunya a la taula rodona.\nLes inscripcions són obertes fins al proper 19 d’octubre.\nTrobareu més informació a la web del Centre Nacional de Condicions de Treball/ INSST.\nA més, en aquest enllaç trobareu un tríptic informatiu sobre substàncies perilloses.\nAquesta entrada ha estat publicada a Salut laboral amb els tags Agència Europea per a la Seguretat i la Salut en el Trebll, substàncies perilloses, treballs saludables . Guarda a marcadors permalink.


César, el violent policia nacional d'Olot que va matar la seva parella per l'esquena | Lleida Diari.cat\nCésar hauria assassinat Irene per l'esquena\nper Redacció 22/04/2019 08:45\nSegons les primeres investigacions, haurien estat bebent alcohol moments abans de l'assassinat| Catalunya Diari\nAquest passat dissabte, 20 d'abril, els Mossos d'Esquadra rebien una trucada d'emergències comunicant que una menor de 14 anys havia trobat la seva mare estesa al sofà de casa seva, sense donar senyals de vida. Immediatament vàries patrulles de policies s'hi varen personar. Per la mare de la nena ja no s'hi podia fer res, però al pis van trobar un home ferit, el qual va ser traslladat a un hospital i posteriorment detingut.\nLa filla d'Irene López es va trobar la seva mare quan va arribar a casa seva, ja era morta. Al pis hi havia una altra persona ferida, César Vega, un policia nacional que tenia una relació amb la seva mare. Tot apunta que César va disparar per l'esquena Irene, que va caure al sofà de manera contundent i va morir a l'acte. Posteriorment, Vega es va intentar suïcidar però no ho va aconseguir. Fou hospitalitzat i s'espera que sigui detingut en recuperar la salut.\nIrene López residia a Olot (La Garrotxa) des de feia pràcticament 20 anys. Tenia dos fills en comú amb el seu exmarit i feia poc que havia conegut a César Vega, policia nacional destinat a Camprodon (Girona). La feina d'Irene estava lligada al treball social, especialitzada en l'àmbit de la gent gran.\nArran de la mort per violència masclista d'una veïna de la ciutat,l'Ajuntament d'Olot vol expressar el seu suport als familiars de la víctima i la condemna més enèrgica als fets.El Consistori decreta 3 dies de dol i convoca una concentració de rebuig a les 20h davant l'Ajuntament pic.twitter.com/T8gs69Cu3G\n— Ajuntament d'Olot (@Olotuit) 20 d’abril de 2019\nIrene era coneguda pel barri. Tenia una bona imatge i ningú tenia queixes d'ella. Tothom sabia que era separada, però això no l'havia dut a produir cap situació complicada o cap succés. Una veïna ha declarat que es trobava il·lusionada per aquesta relació que estava iniciant amb el seu futur assassí.\nLa nit en la qual es va produir l'assassinat d'Irene, tant ella com la seva parella César Vega és trobaven a casa d'Irene. La seva filla no hi era, havia sortit i ells es van quedar a casa. Segons les primeres investigacions, ambdós havien begut alcohol i es va produir una baralla. En un moment determinat, César decideix agafar la seva pistola reglamentaria i disparar contra la seva parella per l'esquena. Així ho fa i després, veient el que ha fet, intenta suïcidar-se, però no ho aconsegueix.\nMés tard arribaria la filla d'Irene, qui donaria l'avís als Mossos. Aquests, acabarien instruint diligències contra César Vega, que les rebrà quan surti de l'hospital en el qual ha estat ingressat per les ferides produïdes per l'intent de suïcidi.\nIrene López és la víctima número 17 per violència masclista aquest 2019. En aquestes dates, durant l'any 2018, hi havien registrades sis morts menys per aquest tipus de delictes.\n#Girona #Policia nacional


Jordi Martí, nou regidor de l’Eixample\ndimarts, 8 d'octubre de 2019\nNascut a Barcelona l’any 1965, Jordi Martí és un bon coneixedor del funcionament de l’Ajuntament. Fa més de dues dècades que s’hi dedica. Va començar en l’àmbit de la gestió cultural i ha exercit diferents responsabilitats polítiques, primer des del PSC i ara des de Barcelona en Comú. La legislatura passada va ser gerent municipal i aquesta és regidor de l’Eixample amb les prioritats clares.\nPolitica, Barcelona Notícia Districte\nCATEGORIES Ciutadans Notícia


La Seu Vella de Lleida guanya la 'batalla' a la catedral de Girona\nEl programa emetrà aquest diumenge la final amb sis monuments de Catalunya\nper Marta Romera 26/02/2021 14:30h\nUna publicación compartida por Batalla monumental TV3 (@batallatv3)\nLa Seu Vella de Lleida no falla mai. El conjunt monumental més emblemàtic pels lleidatans ha guanyat la batalla a la catedral de Girona després de batre's en un intens duel el passat diumenge en el programa 'Batalla Monumental' de TV3.\nDurant l'emissió del programa es van poder veure els secrets millor guardats d'ambdues catedral i es va poder gaudir com mai de la seva bellesa. Ara bé, després de les votacions dutes a terme a través d'Instagram, la icona més estimada pels lleidatans ha resultat ser la guanyadora i, per tant, passa a la batalla final d'aquest diumenge.\nCaldrà esperar per saber quin és el millor monument de tota Catalunya\nAixí doncs, caldrà esperar per saber quin és el millor monument de tota Catalunya, tot i que està més que clar que els lleidatans i lleidatanes no tenen dubte que al punt més alt de la ciutat es guarda el tresor més bell de tots. En aquesta ocasió, la Seu Vella haurà de lluita contra altres monuments del territori com el Monestir de Poblet, el Castell de Cardona o Sant Pere de Rodes, entre altres. Molta sort i que guanyi el millor!


Art neoclàssic – Ciències Socials en Xarxa\nEtiqueta: Art neoclàssic\nEl 1798 Goya va ser nomenat pintor del rei i com a pintor de cambra va desenvolupar una intensa tasca de retratista de la família reial i d’altres personatges de la cort. D’aquesta època són també les Majas, la nua i la vestida. Ambdós quadres donen un tractament oposat del mateix tema: la dona en […]\nParís va ser el centre vital del neoclassicisme europeu gràcies a la figura magistral de Jacques-Louis David (1748-1825). En la seva obra El jurament dels Horacis, presentada al Saló de Roma de 1785, trobem el manifest del neoclassicisme pictòric, una pintura moral que revelaria tot el seu sentit amb l’esclat de la Revolució francesa. Definitivament, […]\nFrancisco de Goya y Lucientes va néixer el 1746 a Fuentedetodos (Saragossa). Fill d’un daurador, molt jove ja va abandonar el seu poble per traslladar-se a la capital aragonesa, on va fer l’aprenentatge com a pintor al taller de José Luzán. Posteriorment, completaria el seu aprenentatge amb estades a Madrid i Itàlia, on va entrar […]


EN IMATGES: L'odissea de l'"or" roig | Revista | EROSKI CONSUMER\nEN IMATGES: L'odissea de l'"or" roig\nCristóbal Colom va anar l'any 1493 al monestir de Guadalupe per oferir als Reis Catòlics els tresors trobats al Nou Món que acabava de trepitjar. Juntament amb les pedres i els metalls preciosos es van trobar aliments exòtics mai vists abans. Entre aquests, una pols coneguda com l'"or roig". Els botànics van anomenar la planta de la qual provenia amb el nom llatí de Capsicum Nahum. Havia arribat a Europa el pebre roig. La seua popularitat no va tardar a arribar i, al cap de pocs anys, les llavors es van estendre per tot Europa sense que es trobés cap poble que no conreés la verdura americana. Amb aquesta, els mexicans elaboraven el xili i els criolls l'ají. Inspirats en les tècniques mil·lenàries, els extremenys van inventar el pimentón. El condiment es va revelar com un conservant excel·lent per als embotits i els tasajos de carn, fins al punt que és el millor ingredient per a emmagatzemar la matança d'hivern a hivern. El pebre vermell conserva un any sencer les seues propietats, el mateix temps que transcorre des que la llavor germina fins que el fruit es converteix en pols.\nA mà i un a un\nLes 266 llavors que inclou cada alvèol del fruit s'emmagatzemen a l'hivern fins que arriba el mes de març. Amb la primavera s'inicia el cultiu de les pebroteres en planters on es mantenen hidratades fins al maig, moment en què es procedeix al seu trasplantament en terrenys d'assentament on creix el vegetal. La recol·lecció del pebrot té lloc a començament d'octubre i s'ha de fer de forma manual. Les màquines no poden separar el fruit sense que perille la planta, perquè la subjecció del pebrot a la tija és més gran que la del tronc a la terra.\nCatifes roges de mig metre d'alçada\nEls pebrots, seleccionats amb molta cura, se sotmeten al procés d'assecatge tradicional. Es tracta de deshidratar-los sense alterar-ne les propietats organolèptiques, per mitjà dels assecadors o sequeros, uns edificis de pedra de cinc metres d'alçada on el sostre baix és conformat d'un entramat de bigues de pollancre enllaçades amb vímet. Sobre aquesta superfície s'escampa una catifa roja de fruits que assoleix una alçada de mig metre. Al terra s'encenen les estufes alimentades per fusta d'alzina o roure.\nFum i temps\nDurant quinze dies els pebrots són fumats per cinc fogueres sense parar. Dècades abans, els agricultors pernoctaven als assecadors per vigilar que la temperatura no baixés dels 30 graus els cinc primers dies i que arribés als 70 els deu dies següents. Encara avui, de bon matí, es procedeix al volteig a mà de les capes de pebrots perquè l'assecatge siga uniforme.\nFumats i secs\nPassats els quinze dies, es netegen les cendres de la foguera i es deixen caure a terra els pebrots ennegrits per una trapa. Sense demora comença el trepig o pisá.\nEn el moment en què es trepitgen els pebrots amb pales, el pebre vermell es fa realitat. Els fruits emeten una pols que sura en l'estança i la tenyeixen de roig. Quan caurà a terra ho farà convertit en trossos que immediatament es fiquen en sacs. Es premsa fort per evitar la humitat.\nTreure el peduncle\nDel fruit fumat, que no cremat, només s'utilitza la pela. Abans de començar el procés de la mòlta es treu el peduncle i les llavors d'una carn assecada fins al punt que s'assembla a delicades capes de paper.\nLa pela passa per trituradores on es trosseja i es rebutja qualsevol partícula que no siga la carn fumada del pebrot. A continuació s'introdueix al molí. Durant diverses hores es mol fins a aconseguir un gènere amb aroma i sabor genuí. Es vigila la temperatura per evitar que s'alteren les seues propietats.\nDolç o picant\nDe cada vuit quilos de pebrot madur s'obté un quilo de pebre. La pungència, que indica el grau de picantor, depèn de la família de la planta i no de la manipulació. La qualitat de la pols fina i uniforme és idèntica entre el pebre vermell picant i el pebre vermell dolç (l'agredolç és una barreja dels dos). Arriba al consumidor en bossa i en llaunes, i en sacs a la indústria xarcutera.


Codi de l'assignatura: 11121208\nL'explicació psicològica de la diversitat humana. En quins aspectes poden ser diferents els alumnes?\nElements o aspectes bàsics del concepte "d'atenció a la diversitat".\nDimensions rellevants dels diversos enfocaments de resposta educativa a la diversitat. Models d'intervenció.\nEl nou plantejament de les necessitats educatives especials en el context de l'atenció a la diversitat.\nL'adaptació de l'ensenyament a la diversitat de les característiques dels alumnes.\nEstratègies educatives de resposta a les diferències individuals.\ndossier personal de l'alumne (10%)\npreparació d'activitats i participació en el curs (40%)\nsuperació de proves escrites (50%)


Mas La Casassaés una típica masia catalana que data de l’any 1584.\nAquesta antiga casa de pagès ha estat rehabilitada per al turisme rural i actualment ofereix 600 m2 d’ús per als hostes.\n- Serveis Interior: Televisió, DVD, banyera d’hidromassatge, aparell de música, telèfon, aire condicionat, connexió a Internet a totes les habitacions i sala de cinema, TV i música.\n- Serveis exterior: Barbacoa, piscina, pati interior amb jardí i tobogans.\n- Preu: (IVA no inclòs)\nPreus entre els 99€ i els 275€ segons habitació (tots els dies i temporades mateix preu). Consultar web per a més informació.\nAdreça: Mas La Casassa, Camí de les Cases Noves


Universitat de Girona > Graduacions\nUs acabeu de graduar, en un acte que ha estat memorable i emocionant, per tantes coses com hem viscut. L’enhorabona a totes i tots!\nAquest curs, malgrat les dificultats, ha existit i existirà en els vostres records. I existirà un futur possible, que us espera per demostrar-hi les vostres capacitats i habilitats.\nPerquè no hem perdut l’entusiasme en els valors essencials. I us demano, nous graduades i graduats de la UdG que no deixeu d’estar en contacte amb nosaltres, a través de l’associació ALUMNI, que aprofiteu les oportunitats, que sapigueu trobar el camí de perfecció en la cruïlla, que no oblideu el sentit últim del vostre pas per la UdG: ser ciutadans que basen en el seu esforç la voluntat de fer i refer una societat millor.\nQuim Salvi, rector


El bon cos d'Amaia Salamanca embarassada de sis mesos\nL'embaràs no suposa una etapa de desgast per a la gran majoria de famoses. No sabem si bé per la seva gran activitat física o bé per una petita ajuda estètica per portar millor aquest dur període abans de ser mare, moltes actrius, cantants o presentadores llueixen cossos d'infart abans, durant i després de donar a llum.\nl'última a sorprendre a tothom amb el bé que porta el seu embaràs ha estat Amaia Salamanca . L'actriu de 'Velvet' i 'L'ambaixada', que està embarassada del seu tercer fill, ha pujat una imatge al seu compte d'Instagram en què posa en bikini , just quan es troba aproximadament en la setmana 24 de gestació, és a dir, en el sisè mes.\nMolts seguidors de l'actriu s'han sorprès amb el gran tipus que mostra i fins i tot amb els malabarismes i equilibris que realitza en aquest veler < / strong> pel qual navega per les Illes Balears acompanyada de la seva parella, Rosauro Varo.\nEn aquestes vacances, tots dos estan acompanyats per diversos amics i pels germans del seu pròxim fill, Olivia, que a l'abril va complir dos anys, i Nacho , que farà breu un any.\nArtículo anteriorDetenen un alemany per l'incendi a La Palma que ha deixat 700 evacuats\nArtículo siguienteRoban el busto de Clara Campoamor en Madrid, que ha podido ser fundido


La Pau també és una elecció individual - Fundació Catalunya Voluntària\nFundació Catalunya Voluntària > Formacions Internacionals > La Pau també és una elecció individual\nPosted on 20/06/2016 Categories: Formacions Internacionals, Noticies i Experiències! No comments yet\nEntre el 30 de març i 7 d’abril vam participar en el curs de formació “Youth Lead Peacebuilding Initiatives” al petitíssim poble de Misaktsieli, a Geòrgia. Organitzat per la fundació polonesa “Fundacja Bratniak” i coordinat per l’organització georgiana “Academy for Peace and Development”, ens vam submergir durant vuit dies en l’apassionant món de la construcció de Pau i la resolució de conflictes.\nJuntament amb vint-i-dos participants provinents de països com Albània, Polònia, Itàlia, Azerbaidjan, Ucraïna, Armènia, Geòrgia, Letònia o Moldàvia, vam compartir les nostres experiències en el camp de la construcció de Pau, vam aprendre els uns dels altres i vam mantenir un diàleg sempre constructiu, amb vista al futur i el nostre rol en el mateix.\nDurant aquests vuit dies, vam poder obtenir altres perspectives i punts de vista en temes com el territori, la nació, la llengua i la religió, que van obrir les nostres ments a altres realitats.\nMés enllà de l’intens curs, vam tenir temps per visitar pobles propers. El poble on ens vam allotjar, Misakstieli, es troba a prop d’importants i turístiques ciutats com la impronunciable Mtskheta o la capital de Geòrgia, Tbilisi. Així, vam poder visitar-les, perdre’ns pels seus carrers i obtenir una mica de l’essència de la cultura georgiana, contagiant-nos de la seva proximitat i amabilitat.\nAquest ha estat un viatge entre allò soviètic i l’islam, entre l’alegria i la tristesa, entre la llum i l’ombra. Un viatge per allò desconegut que ens ha unit i ens ha fet aprendre que la paraula llar té menys que veure amb un tros de terra que amb un tros d’ànima. Vuit intensos dies en els que hem entès que casa es redueix a tot el que portem dins de nosaltres mateixes i que d’on som és menys important que a on anem.\nLes dues portem molt de temps treballant amb el gran trencaclosques de tres lletres anomenat P-A-U i sabem que és una paraula complexa. Fer-la realitat és un treball dur, un compromís amb la justícia, l’acció, la responsabilitat i la no-violència, però a Geòrgia hem pres més consciència del nostre paper en aquest àmbit, ja que aquesta experiència ens han fet recordar i sentir que els joves tenim la força necessària per actuar sense esperar que ho faci un altre, fer de la Pau una elecció individual i prendre mesures per recuperar el seu veritable significat.\nAna i Manuela.\ncurs de formaciódiàleg interculturalEducació per a la pauformacions internacionalspautransformació de conflictes


Blog de VALLADA City: 2011-12-25\nPlantes d’ací: Grèvol\nLa planta d’avui no la trobarem en estat silvestre per les nostres muntanyes. Si la posem ací és perquè, potser siga per les pel·lícules americanes i la televisió, però si hi ha una planta que represente aquestes festes de Nadal és el grèvol (Ilex aquifolium L.).\nÉs un arbust que pot fer-se arbre de fins 20 metres d’alçada que creix en la muntanya mitjana del clima mediterrani en llocs ombrívols i humits de boscos de faigs, roures o pi roig, fins els 2000 metres d’altitud. Té preferència pels sòls silicis raó per la qual no el trobem a les nostres terres majoritàriament calcàries.\nÉs una planta dioica, és a dir, que fa flors d’un sol sexe en peus diferents. Són flors petites de color blanc groguenc o rosat, però el que l’ha posat en perill d’extinció són els fruits, les petites drupes de color roig brillant que ressalten sobre el verd fosc de les fulles punxants i adornen les festes nadalenques. Per aquesta raó és una planta protegida en Aragó, Balears, Catalunya i País Valencià.\nQue tingueu un feliç 2012 Menuda Natura\nPublicat per M. Casanova ... a les 09:59\nEtiquetes: Manel, menuda natura, Plantes d'ací\nExposició de borses del pà a la panaderia BAMJAF.\nEtiquetes: Bamjaf, exposició, pà\nInnocència, idèntica fragilitat\nHui, que cel·lebrem el Dia del Innocents, no m'he pogut resistir de compartir amb vosaltres el vídeo de la campanya Comparte, un experiment de l'ONG Acción contra el hambre.\nSi mirem els ulls de les altres persones, és tan difícil no trobar idèntica fragilitat i negar la solidaritat!!\nEls genocidis es basen en negar la condició humana als que no son com nosaltres. Recordeu El tercer home: si sols son puntets de llum que s'apaguen i no pensem que son persones és ben fàcil apretar un botó i que desapareguen per al nostre benefici.\nPerò som i son éssers humans i hem de reconeixer i respectar la condició humana de totes i tots.\nAprendre de les xiquetes i dels xiquets, triar la innocència.\nQuè 2012 siga un bon any i recuperem la solidaritat, l'esperança, la fe en les persones.\nPublicat per Marina Calatayud ... a les 11:27\nEtiquetes: felicitació any nou, solidaritat\nLA SANT SILVESTRE JA ESTÀ ACÍ! NO MÉS QUEDEN DOS DIES!\nEl club d´atletisme "camallarga", vos desitga que trobeu al 2012 pau i salut i vos convidem a la "Sant Silvestre 2011" del proper divendres 30 a les 19.30 h.\nPublicat per Boils ... a les 09:38\nEtiquetes: esports camallarga\nLa valoració general de la dansà d'anit, és que no puc estar més content. Però la veritat és que com cada any va superant l'anterior, per a l'any que ve es pot esperar qualsevol cosa.\nSi el primer any va ser el de la sorpresa, del a veure què passa i finalment, bona rebuda i millor companyia.\nL'any passat l'ajuntament es va oferir per al que es necessitara i la participació en augment.\nEnguany la major alegria ve per la recuperació de la participació local. Què voleu que vos diga, em sembla genial que, ni que siga una xicoteta part dels antics balladors, hagen tornat a la plaça, i sobretot per ballar les passadetes locals. Enhorabona i gràcies.\nLa cosa va anar dalt que baix com en anys anteriors: 20:00 Van apareguent els primers grupets, disposats a repassar un poc, un dia d'intensa basca, no sabíem on feia més calor dins o fora de casa (ni tractant-se de la planta baixa d'una casa antiga).\n21:00 Merescut refresquet.\n21:30 Comencen els preparatius del sopar a l'escalinata del Diví Jutge, on tots col·laboren muntant taules, trent cadires, amanides, picadeta, beguda... érem vora cinquanta persones sopant! Altres van vindre després de sopar.\n23:00 Després de sopar toca canviar-se. Enguany, cedint als "suggeriments" d'uns i altres vam decidir (el quadre d'Énguera/Vallada) vestir-nos a la manera tradicional. Però ho he dit moltes vegades, la roba no ha de ser un impediment per a que participeu i sabeu que podeu fer-ho amb roba de carrer.\n23:30 Passacarrer dels grups forasters fins la Plaça de Sant Joan, on ens esperava la Banda Unión Musical Valladina i el grup de balladors de Serra Grossa.\n23:50 Baixada per Sant Vicent a la Plaça Major.\nPER A VEURE TOTES LES FOTOS i CONTINUAR AMB EL RESUM DE LA NIT...\nPublicat per Paco GB ... a les 01:00\nEtiquetes: 2011, Dansà popular festes, Paco Garrido\nLes festes de Nadal es notaven al bloc: va ser una setmana amb menys entrades de l'habitual.\nL'encetava Kike, que compartia el reportatge fotogràfic de la San Silvestre.\nL'equip responsable del bloc sol·licitava una donació (o "arguilando") per a mantindre'l. Poca cosa, 28 euros, si valorem l'aportació informativa i de debat constructiu que Vallada CITY aporta al poble.\nI aprofitaven l'avinentesa (no oblideu que el 28 és el Dia dels Innocents!!) per gastar-nos una brometa.... amb un Comunicado de este, nuestro bloc, a los lectores, en perfecte castellà!!\nLa Llar de Nuri publicitava la seua proposta de Sopar de Cap d'Any.\nIron Maiden escrivia sobre un dels temes que més encertadament tracta i més polèmica crea: la manipulació informativa i la utilització que les religions fan de la feblesa humana. Amb Bones i laiques festes nadalenques, una reflexió a partir d'un article sobre les adaptacions que les religions han fet dels seus dogmes als calendaris festius pre existents, molt adequadament complementada pels seus lectors, que ens recomanaven el documental Zeitgest; i la importància de que a l'espai públic es respecten totes les creences i cap predomine.\nL'Amic dels llibres compartia el seu Insomni, un conte de Nadal, pensaments vitals i reflexions personals que no ens podien deixar indiferents.\nFins l'any que ve, que no pinta massa clar i per al que ens caldran tots els bons desitjos i tota la bona voluntat. Bon vent i barca nova, valladines i valladins!!!\nPublicat per Vallada CITY Efemèrides ... a les 11:17\nEtiquetes: efemèrides desembre 2010, efemèrides gener 2011\nBones festes a totes i a tots de part de l'equip de VALLADA City.\nAls 65 amics i amigues que ja formen part de VALLADA City PLUS, recordar-los que mitjançant les "quedades" podeu disfrutar d'aquells que teniu més lluny durant aquestos dies tots alhora, com si estaguereu en casa.\nPublicat per Unknown ... a les 00:46\nEtiquetes: felicitació nadal 2011\nLA SANT SILVESTRE JA ESTÀ ACÍ! NO MÉS QUEDEN DOS D...\nBones festes a totes i a tots de part de l'equip d...